МВнР обяви гореща телефонна линия за българи във Франция след атентата в Страсбург | Свят | Новини от България и Света | OFFNews.bg
МВнР обяви гореща телефонна линия за българи във Франция след атентата в Страсбург
OFFNews Последна промяна на 12 декември 2018 в 10:57 1034 0
Заради вчерашното въоръженото нападение в Страсбург, при което загинаха трима и бяха ранени 12 други, във Франция е въведена степен на опасност „Внимание, атентат“, съобщи Министерството на външните работи.
Действията на полицията по залавяне на нападателя продължават.
Органите на реда призовават жителите на Страсбург да останат бдителни и да следват съветите на местните власти. Налице е засилен граничен контрол на границата между Франция и Германия, уточняват от ведомството на Екатерина Захариева.
МВнР препоръчва на българските граждани пребиваващи в Страсбург или пътуващи между Франция и Германия, да имат предвид тази информация, да следват стриктно всички указания на органите на реда и да избягват посещението на публични места в града до успокояване на обстановката.
При нужда българските граждани могат да се свържат с Посолството на Република България в Париж на следните телефони: +33 1 45 51 85 90 и +33 1 45 51 85 90 (в извънработно време).
атентат бдителни граничен контрол МВнР нападение Страсбург
И Македония разработва мобилно приложение, с което ще следи хората под карантина
Глобалните данни: Над 900 000 заразени с COVID-19 в света. Над 700 загинаха за ден в Италия
Четвърти британски министър е със симптоми на коронавирус